मस्बाते
मस्बाते (Masbate) दक्षिणपूर्वी एशिया के फ़िलिपीन्ज़ देश के बिकोल प्रशासनिक क्षेत्र में एक द्वीप है जो प्रशासनिक व्यवस्था में प्रान्त का दर्जा रखता है। प्रशासनिक रूप से यह लूज़ोन द्वीप दल का भाग है लेकिन जैवभौगोलिक और सामाजिक-भाषावैज्ञानिक दृष्टि से यह विसाया द्वीप-दल का हिस्सा है। मस्बाते प्रान्त में, मुख्य मस्बाते द्वीप के अलावा, तिकाओ (Ticao) और बुरिआस (Burias) के द्वीप भी सम्मिलित हैं।